அரிதான 10ஆம் நூற்றாண்டைச் சேர்ந்த இரண்டு வட்டெழுத்துக் கல்வெட்டு உள்ளது. மீதி கல்வெட்டுகள் அனைத்தும் 13 மற்றும் 14ஆம் நூற்றாண்டைச் சார்ந்தவையாகும். இந்த சுவற்றிலும் மதகிலும் காணப்படும் கல்வெட்டுகள் மூலமாக சுந்தரப் பாண்டியனின் மெய் கீர்த்தியும், தேவதானம், இறையிலி, பிரம்ம தானம் போன்ற நிலதானம் பற்றியும், வெட்டி, பாட்டம், அந்தராயம் , புரவரி, கடமை, காரியவாராச்சி ஆகிய வரிகள் பற்றியும், நல்லூர் குறிச்சி ,மதுரோதய நல்லூர், பனையூர், என்ற ஊர்களின் பெயர்களும், பல்லவராய சுந்தர பாண்டிய பேரேரி, விக்ரம பாண்டி பேரேரி போன்ற ஏரிகளைப் பற்றியும், விரத முடித்தான், அரையன், நடுவிநங்கை போன்ற குடிமக்களின் பெயர்களும், சில நிலஅளவுகளும், எல்லைகள் பெயர்களும் காணப்படுகிறது.